સાંમાન્ય રીતે તો પાર્ટીના વફાદારોમાંથી જ ઈલેક્ટોરલની પસંદગી કરવામાં આવી હોય છે એટલે એમ જ બને છે. પણ એ પ્રશ્નનો જવાબ હા અને ના બંને છે. પચાસ સ્ટેટમાંથી 24 સ્ટેટમાં કાયદો છે કે ઈલેક્ટોરલ એમની જ પાર્ટીના ઉમેદવારને વોટ આપે બીજા કોઈને નહિ. જે તે પાર્ટી પણ ઈલેક્ટોરલ પાસેથી બાંહેધરી લેછે કે તેઓ જનતાના નિર્ણય મુજબ જ વોટિંગ કરશે. અલગ અલગ સ્ટેટમાં અલગ કાયદા છે કે ગદ્દાર ઈલેક્ટોરલને સજા થાય કે એના વોટને વેલીડ ના ગણાય અને બીજો સબસ્ટિટ્યુટ ઇલેક્ટ્રોરેલ ચૂંટાય. પણ આ દરેક રાજ્યમાં એકસૂત્રતા નથી. પણ અમેરિકન બંધારણ અનુસાર એને કાયદેસર પડકારી શકાય એવું પણ નથી.